স্টাফ রিপোর্টার ॥ শায়েস্তাগঞ্জ প্রেসক্লাবের সাবেক সভাপতি অধ্যাপক ফিরুজুল ইসলাম চৌধুরী ও হবিগঞ্জ পল্লী বিদ্যুৎ সমিতির ডাইরেক্টর নওরোজুল ইসলাম চৌধুরীর মাতা মোছাম্মৎ জয়নব বিবি চৌধুরী (৭৮) গতকাল ১৪ জুন সন্ধ্যা ৭ টায় সিলেট ওসমানী মেডিকেল কলেজ হাসপাতালে ইন্তেকাল করেছেন। ইন্না লিল্লাহি..........রাজিউন। মৃত্যুকালে তিনি দুই ছেলে ৪ মেয়ে সহ অনেক আত্মীয় স্বজন ও গুনগ্রাহী রেখে গেছেন। মরহুমের জানাযা নামাজ আজ সোমবার বাদ জোহর শ্রীমঙ্গল উপজেলার সিন্দুরখান ইউনিয়নের খারিজ্জমা গ্রামে অনুষ্ঠিত হবে। পরে পারিবারিক কবরস্থানে তাকে দাফন করা হবে। তার মৃত্যুতে শায়েস্তাগঞ্জ প্রেসক্লাবের সভাপতি মোঃ আব্দুর রকিব, সাধারণ সম্পাদক হারুন সাই ও প্রেসক্লাবের সাংবাদিকবৃন্দ গভীর শোক প্রকাশ এবং শোক সন্তপ্ত পরিবারের প্রতি গভীর সমবেদনা জানিয়েছেন।